Diari Oficial de la Generalitat Valenciana


Sumari del DOGV 3150, del 26-12-1997 (1997/12875)

ORDRE de 4 de desembre de 1997, de la Conselleria d'Economia, Hisenda i Administració Pública, per la qual s'acorda l'adquisició de la finca rústica, parcel·la 115 del polígon 5, sítia en el Parc Natural de la Marjal de Pego-Oliva, en la Partida Marjal Major o Costarrebia del terme municipal de Pego, propietat del Sr. Carlos Alfredo Sendra Pons.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3150

Data del DOGV
:   26-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12924


Data del document
:   04-12-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

4169 ORDRE de 4 de desembre de 1997, de la Conselleria d'Economia, Hisenda i Administració Pública, per la qual s'acorda l'adquisició de la finca rústica, parcel·la 115 del polígon 5, sítia en el Parc Natural de la Marjal de Pego-Oliva, en la Partida Marjal Major o Costarrebia del terme municipal de Pego, propietat del Sr. Carlos Alfredo Sendra Pons. [97/X12496]
  
En el marc de la política de la Generalitat Valenciana en matèria de conservació, protecció i desenvolupament del medi natural, aquesta administració autonòmica està duent a terme una sèrie de projectes d'inversió en l'adquisició de terrenys situats en els espais naturals protegits de l'àmbit de la Comunitat Valenciana amb participació en el finançament de fons europeus.
  
Mitjançant l'adquisició de aquesta finca, ubicada dins del Parc Natural de la Marjal de Pego-Oliva, es fa factible la preservació de les espècies biòtiques i abiòtiques de la zona humida atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
A petició del conseller de Medi Ambient, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l'expedient,
  
ORDENE
  
Primer
  
Adquirir en virtut de compra-venda i per un preu de sis-centes vint-i-sis mil cent seixanta pessetes (626.160 PTA), d'una finca rústica, parcel·la 115 del polígon 5, propietat del Sr. Carlos Alfredo Sendra Pons, l'usdefruit de la qual pertanyia a la Sra. Pilar Pons Sastre, finada el 18 de novembre de 1992, sítia en el Parc Natural de la Marjal de Pego-Oliva, amb una superfície de 26 àrees i 9 centiàrees. Figura inscrita en el Registre de la Propietat de Pego, al volum 186, llibre 72, foli 25, finca 5.630, inscripció 9ª, i que respon a la següent descripció registral:
  
Finca rústica. Marjal arrossar situada en la partida Marjal Major o Costarrebia, amb capacitat de vint-i-sis àrees i nou centiàrees, i els termes de la qual són pel nord terra de Ramón Síscar Pons i Celestino Sastre Sendra, al sud amb terres de la Sra. Remedios Sendra González i Sr. José Sastre Pastor i a l'oest, amb el Salinar i terres de la Sra. Rosario Guitart Vicens.
  
Segon
  
D'acord amb el que preveuen les clàusules dels contractes subscrits entre la Generalitat Valenciana i la Comissió Europea per al desenvolupament dels programes finançats per la Unió Europea amb fons Life i d'acord amb l'informe de la Direcció General per al Desenvolupament Sostenible de la Conselleria de Medi Ambient, les finques s'adquireixen amb la finalitat de protegir la naturalesa, sense que la Generalitat Valenciana puga alienar-la o canviar-ne la destinació sense la prèvia autorització de la Comissió de Govern de la Unió Europea.
  
Tercer
  
Elevar la compra-venda a escriptura-pública, pagant en aquest moment el preu de l'immoble, que puja a sis-centes vint-i-sis mil cent seixanta pessetes (626.160 PTA.), a càrrec de l'aplicació pressupostària 69.75.27.289.22.3.89392.
  
Les despeses ocasionades per aquesta transmissió seran satisfetes segons la llei.
  
Quart
  
Una vegada subscrita l'escriptura pública corresponent, s'haurà de donar d'alta en l'Inventari General de Béns i Drets de la Generalitat Valenciana l'immoble adquirit i inscriure'l en el Registre de la Propietat, s'entendrà afectat a la Conselleria de Medi Ambient i es subscriurà l'acta d'afectació corresponent.
  
Cinquè
  
El servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.
  
València, 4 de desembre de 1997
  
El conseller d'Economia, Hisenda i Administració Pública,